Bélának
Szól a frázis: az élet álom.
Álom ─ lehet. De kínos és nehéz,
Tudatlan, mély, gyötrelmes szenvedés,
Mely ott piheg a várt halálon.

Az volt az álom,
Amit mi ketten álmodánk,
Az első percek édes álma volt az.
Hörgésbe fúlt, lidércnyomásba álmunk.

Édes Bélám, Te mindig jó barátom,
Emlékezzél a gondtalan napokra,
Melyeknek üdv volt még a terhe is.

A mi barátságunk legyen az álom
Egy felébresztett perce, mely
Végigkiséri hosszú álmunk
S melynek élet a neve!...
Versek